《题姚司户万翠亭》
宋代·崔起之

名山绕旌川，未易千百计。
棲零点耸其西，二幕相扞蔽。
柳山与龙山，连亘殆无际。
大鳌从东出，石鼓鉴奇瑞。
华容接鸡形，蔓衍若难制。
给南有梓山，盘屹万里势。
有殿曰甘露，崒嵂插天地。
玉壶枕其北，凫山复相比。
碜岭介凤凰，大洞阐天秘。
无奈分布广，一蹴不可于。
姚君天韵奇，气慨高一世。
胸中饱丘壑，作亭非壮丽。
独能极遐观，领略万山翠。
苍玉无遁形，秀色归一视。
却笑昔人非，所见殊无异。
东亭乱清晖，仅得翠微意，
东山罗红裙，未免声色累。
唯君别幽趣，徜佯乐清致。
青山不改旧，令客时一醉。

作者简介：崔起之，号桂堂。宁宗嘉定中为宣城尉（清光绪《宣城县志》卷一一）。理宗宝庆元年（一二二五）为旌德尉（清嘉庆《旌德县志》卷九《赓崔县尉题万翠亭原韵序》）。